ששון גואטה

ששון ששי גואטה (נולד בז' בסיוון ה'תש"מ, 22 במאי 1980) הוא חבר הכנסת העשרים וחמש מטעם מפלגת הליכוד. חקלאי במקצועו.

ביוגרפיה
גואטה הוא פעיל בנושא החקלאות בישראל ובעבר היה חבר הנהלת ארגון מגדלי העופות.

לקראת הבחירות לכנסת העשרים וחמש זכה בבחירות המקדימות בליכוד במקום ה-41 ברשימת הליכוד, כנציג המושבים והמועצות האזוריות. הרשימה זכתה ל-32 מנדטים אולם לאחר הרחבת החוק הנורווגי והתפטרותו של שר החינוך יואב קיש, החל לכהן כחבר הכנסת ב-26 במרץ 2023.

פעילות בכנסת
במעמד ההשבעה בכנסת אמר גואטה: "בימים בהם החקלאות נדחקת לאחור ומעמד העובדים נשחק, אני אפעל בע"ה להיות הפה של כל מי שאין לו ייצוג".

בחודש יוני 2023 יזם גואטה את החלת חוק הגנה מהטרדה מינית על עובדי קבלן.

בחודש יולי 2023 היה גואטה מהחותמים על "חוק טבריה" שנועד לאפשר ליו"ר ועדה קרואה בעיר להתמודד בבחירות המוניציפליות. הוא טען שמופעל עליו לחץ פוליטי בנוגע להצעת החוק, אך יתמוך בו כדי לקדם את מימוש הפוטנציאל הטמון בעיר.

אביו הוא שמעון גואטה, ראש המועצה האזורית מעלה יוסף. לגואטה תואר ראשון בחינוך מהקריה האקדמית אונו.

קישורים חיצוניים

 ששון גואטה ברשת החברתית X (טוויטר)
ששון גואטה ברשת החברתית פייסבוק
ששון גואטה ברשת החברתית אינסטגרם

הערות שוליים

בוגרי הקריה האקדמית אונו
חברי הכנסת העשרים וחמש: חברי כנסת מכהנים במסגרת החוק הנורווגי
חברי כנסת מטעם הליכוד
אנשי המושב
מועצה אזורית מעלה יוסף: אישים
חברי הכנסת העשרים וחמש
הגליל: אישים
ישראלים שנולדו ב-1980
חברי הכנסת: חקלאים